**Kritériá prijímania detí do Materskej školy v Zuberci**

Od 1. septembra 2023 prijímanie detí na predprimárne vzdelávanie do materskej školy upravuje § 59 a § 59a, 59b zákona č. 245/2008 Z. z. o výchove a vzdelávaní (ďalej len školský zákon) a § 5 ods. 14 písm. c) zákona č. 596/2003 Z. z. Zákon o štátnej správe v školstve a školskej samospráve a o zmene a doplnení niektorých zákonov.

**Riaditeľ ZŠ s MŠ Zuberec prijíma deti na základe podaných žiadostí, podľa týchto kritérií:**

* deti, ktoré dovŕšia k 31.augustu vek 5 rokov, pre ktoré je predprimárne vzdelávanie povinné s trvalým pobytom v Zuberci a zo spádových obcí školy, v ktorých nie je zriadená materská škola,
* deti s pokračovaním plnenia povinného predprimárneho vzdelávania,
* deti, ktoré dovŕšia do 31. augusta vek 5 rokov, pre ktoré je predprimárne vzdelávanie povinné, ale nemajú trvalé bydlisko v Zuberci, pokiaľ to umožňuje voľná kapacita v MŠ,
* riaditeľ spádovej materskej školy je povinný prednostne prijať na povinné predprimárne vzdelávanie deti umiestnené v zariadení na základe rozhodnutia súdu podľa § 59a ods. 2 školského zákona,
* deti, ktoré dovŕšia do 31.augusta vek 4 roky a majú právo na prijatie na predprimárne vzdelávanie s trvalým pobytom v Zuberci a zo spádových obcí školy, v ktorých nie je zriadená , materská škola, pokiaľ to umožňuje voľná kapacita v MŠ,
* deti, ktoré dovŕšia vek 3 roky,
* deti, ktoré nedovŕšili vek 3 roky k 31.augustu sa prijímajú len ak sú zabezpečené kapacitné, materiálne a personálne podmienky MŠ, u týchto detí je podmienka zvládnutie základných hygienických a samoobslužných návykov (dieťa nemá plienky, cumlík, fľašu, samostatne sa naje lyžicou, napije z pohára, používa WC, umyje si ruky, oblečie si základné časti odevu, obuje sa) a verbálne komunikuje s okolím
* v prípade vysokého záujmu o MŠ riaditeľ rozhodne o prijatí detí mladších ako 4 roky s trvalým pobytom v Zuberci a zo spádových obcí školy, v ktorých nie je zriadená materská škola. Deti z iných dedín a obcí budú prijaté len vtedy, ak bude ešte v MŠ voľná kapacita.

**Podľa § 59 ods. 8 školského zákona:**

V rozhodnutí o prijatí dieťaťa môže riaditeľ materskej školy určiť adaptačný pobyt, ktorý nesmie byť dlhší ako tri mesiace, alebo ak ide o prijatie dieťaťa so špeciálnymi výchovno-vzdelávacími potrebami, diagnostický pobyt dieťaťa, ktorý nesmie byť dlhší ako tri mesiace. Pri zníženej adaptačnej schopnosti dieťaťa môže riaditeľ po prerokovaní so zákonným zástupcom rozhodnúť o prerušení dochádzky dieťaťa do materskej školy na dohodnutý čas.

V Zuberci, dňa: 22.04.2024 Mgr. Miroslav Kováľ

riaditeľ školy